[Pandémia COVID-19](https://www.prf.umb.sk/Pandemia-covid-19/" \o "Pandémia COVID-19 | Právnická fakulta Univerzita Mateja Bela v Banskej Bystrici)

**OZNAM**

**pre ubytovaných študentov, zamestnancov a hostí v ŠD UMB**

Dovoľujeme si Vás upozorniť, že Univerzita Mateja Bela v Banskej Bystrici, t. j. aj všetky Študentské domovy UMB prechádzajú od 02.09.2021 do režimu "OTP (očkovaný - testovaný - prekonaný)". Na základe uvedeného bude do budov ŠD UMB umožnený vstup len osobám, ktoré sa preukážu:

* potvrdením o kompletnom zaočkovaní (výlučne osoby 14 dní po druhej dávke dvojdávkovej vakcíny; 21 dní po jednodávkovej vakcíne alebo 14 po akejkoľvek dávke vakcíny, ak osoba preukázateľne prekonala ochorenie pred nie viac ako 180 dňami),
* potvrdením s negatívnym výsledkom testu na COVID-19 nie starším ako 7 dní (uvedené platí pre Ag test, LAMP test, ako aj PCR test),
* potvrdením o prekonaní ochorenia COVID-19 pred nie viac ako 180 dňami.

**Všeobecné pravidlá pre študentov, zamestnancov, hostí, ubytovaných hostí a subjekty v krátkodobom prenájme:**

* pri vstupe do priestorov ŠD a počas pobytu v nich (vo všetkých priestoroch) majú všetky osoby povinnosť nosiť rúško/respirátor,
* dodržiavať dôslednú hygienu rúk,
* dezinfikovať si ruky dezinfekčnými prostriedkami, ktoré sú k dispozícii na vrátniciach.
* dodržiavať sociálny odstup,
* na chodbách, schodiskách, kuchynkách a spol. priestoroch sa nezhromažďovať,
* dodržiavať ďalšie nariadenia a odporúčania v rámci COVID-19 automatu.

**V prípade, ak má ubytovaný študent, zamestnanec alebo hosť potvrdený pozitívny výsledok testu COVID-19 alebo podozrenie na ochorenie COVID-19, bol v kontakte s nakazenou osobou, bol kontaktovaný RÚVZ,**  je povinný **bezodkladne** o tejto skutočnosti informovať vedúcu príslušného ŠD UMB:

za ŠD1,3 [katarina.orlickova@umb.sk](mailto:katarina.orlickova@umb.sk)

za ŠD2 [daniela.copkova@umb.sk](mailto:daniela.copkova@umb.sk)

za ŠD4 [jana.voskova@umb.sk](mailto:jana.voskova@umb.sk)

za ŠD5 [janka.hodasova@umb.sk](mailto:janka.hodasova@umb.sk)

**Porušenie uvedených bodov bude sankcionované v zmysle Internátneho poriadku UMB.**